User:Cabir O. Mammadli/sandbox

CABİR MƏMMƏDLİ ORUC OĞLU
{Məmmədov Cabir Oruc oğlu} Ağdam rayonunun Mərzili kəndində anadan olmuşdur. Azərbaycan Respublikasının vətəndaşıdır. Milliyyətcə azərbaycanlıdır. 1983-cü ildə Xudu Məmmədov adına Mərzili kənd orta məktəbinin birinci sinfinə qəbul olunmuşdur. 1993-cü ildə Bakı şəhəri Səbayıl rayonundakı 7 saylı məktəbi müvəffəqiyyətlə başa vurmuşdur. 1996-1999-cu illərdə Naxçıvan Muxtar Respublikasında, N saylı hərbi hissədə hərbi xidmətdə olmuşdur. 2000-ci ildə Xəzər Universiteti Humanitar və sosial elmlər fakültəsinə Jurnalistika/İngilis dili ixtisası üzrə bakalavr pilləsinə qəbul olmuş, 2004-cü ildə həmin ixtisası Fərqlənmə diplomu ilə bitirmişdir. 2004-cü ildə Xəzər Universiteti Humanitar və sosial elmlər fakültəsinə Beynəlxalq jurnalistika ixtisası üzrə magistr pilləsinə qəbul olmuş, 2006-cı ildə həmin ixtisası Fərqlənmə diplomu ilə bitirmişdir. 2004-cü ildən elmi-kütləvi, bədii-publisistik “Xəzər Xəbər” toplusunun tərcüməçi-müxbiri kimi fəaliyyət göstərmişdir. 2005-ci ildən həmin toplunun məsul katibi kimi faliyyət göstərmişdir. 2005-2019-cu illərdə Xəzər Universiteti Humanitar və sosial elmlər fakültəsinin Jurnalistika departamentinin koordinatoru olmuşdur. 2005-ci ildən 2012-ci ilədək Xəzər Universiteti Elmi-İnzibati Şurasının katibi olmuşdur. 2005-2006-cı illərdə ABŞ-ın Gürcüstandakı Qafqaz Jurnalistika və Media İdarəçiliyi İnstitutunun Azərbaycan üzrə proqram koordinatoru kimi çalışmışdır. 2004-cü ildən pedaqoji fəalliyyətlə məşğul olur. 2007-ci ildə AMEA Fəlsəfə və Siyasi-Hüquqi Tədqiqatlar İnstitutunun (indiki Fəlsəfə və Sosiologiya İnstitutu) estetika ixtisası üzrə əyani doktoranturasına qəbul olunmuşdur. 2008-2009-cu illərdə ERASMUS-MUNDUS Tələbə mübadiləsi çərçivəsində Yunanıstanın Saloniki şəhərində doktorantura üzrə təhsili almışdır. 2014-2018-ci illərdə Bakı Dövlət Universiteti Jurnalistika fakültəsində tədrislə məşğul olmuşdur. 2019-2020-ci illərdə Xəzər Universiteti Magistratura, Doktorantura və Elmi İşlər Bölməsinin rəhbəri olmuşdur. 2005-ci ildən Azərbaycan Jurnalistlər Birliyinin üzvüdür. Çoxlu sayda məqalə və tərcümələri mətbuat səhifələrində çap olunmuşdur. Bir neçə kitaba redaktorluq etmişdir. Dünyanın müxtəlif ölkələrində (ABŞ, Türkiyə, Monteneqro, Rumıniya, İrlandiya, İtaliya, Serbiya, Yunanıstan, Avstriya, Almaniya və s.) elmi konfrans, seminar, təlim və s. tədbirlərdə iştirak etmişdir. Azərbaycan, ingilis, rus, türk dillərini bilir. C.Məmmədov  mövzusunda dissertasiya işini müdafiə edərək, fəlsəfə üzrə fəlsəfə doktoru elmi dərəcəsi almışdır.

http://philosophy.edu.az/engine/download.php?id=214http://philosophy.edu.az/engine/download.php?id=219http://philosophy.edu.az/engine/download.php?id=214http://philosophy.edu.az/engine/download.php?id=219